Ustia
Ustia (rus. Устья) – upė Rusijoje, Archangelsko srities pietuose; Vagos dešinysis intakas (Šiaurės Dvinos baseinas). Prasideda prie Udimskio gyvenvietės. Teka į vakarus miškinga, pelkėta žemuma. Didžiausi intakai: Loiga, Kočkurga, Kokšenga (visi kairieji). Upė užšąla spalį-lapkritį, atitirpsta balandį-gegužę. Potvynis trunka nuo balandžio iki birželio. Laivuojama 97 km nuo žiočių ruože. Pagrindinė gyvenvietė prie Ustios – Oktiabrskis.